AksaraLLM/aksara-bahasa-daerah-v1 huggingface dataset:
Mayor Jéndral Purnawirawan Prasetyo () ya iku pulitikus lan tokoh militèr Indonésia. Panjenengané uga tau dadi staf ahli Mantri Pertahanan Republik Indonesia Babagan Pulitik ing Kamentrian Pertahanan Republik Indonesia. Ing tanggal 17 April 2006 panjenengané uga tau dadi Staf Ahli Menhan ing babagan Pulitik tumuju ing Staf Ahli Menhan Babagan Ideologi lan Agama lan sajeroning kapimpinan Mantri Pertahanan Matori Abdul Djalil ing Kabinèt Gotong Royong panjenengané dadi Karo TU/Sesmenhan. Saliyané iku panjenangané uga tau dadi Atasé Pertahanan ing KBRI, Beograd, Yugoslavia.

Pendhidhikan 
 SMA 1968
 Akademi Angkatan Bersenjata Republik Indonesia 1972
 Khursus Dasar Kecabangan Perhubungan, Indonésia 1973
 Khursus Kejuruan Perwira Komunikasi, Indonésia 1976
 Signal Technology Course,Melbourne, Australia 1979
 Advance English Languange Course, Texas, AS 1982
 US Army Signal Advance Course, Georgia Amérikah Sarékat 1982
 US Army Logistics Executive Development Course, Virginia, AS 1987
 ''Master of Science Logistics Management FIT Virginia AS 1987
 Sekolah Staf dan Komando Angkatan Darat 1988
 Kursus Atase Pertahanan 1993
 Universitas Terbuka (Administrasi Nagara) 1997
 Pengembangan Eksekutif Nasional (LAN) 2004

Karier Militèr 
Ing taun 1972 panjenengané lulus saka Akademi Angkatan Bersenjata Republik Inonesia. Pèriode 1973 panjenengané miwiwiti karier dadi Komandan Peleton/Team ing Kendari (ibu kutha Provinsi Sulawesi Tenggara, Indonésia). Periode 1975 panjenengané uga dadi Staf Perhubungan ing Ujung Pandang, Makassar, kutha Makassar Provinsi Sulawesi Kidul.

Wikipédia 
Prasetyo dadi direktur ing Papat Limpad , sawijining tetandhingan nulis Wikipédia basa Jawa kang ana ing naungan proyek Wikimedia Cipta . Panjenengané gabung minangka kontributor Wikipédia basa Indonésia ing taun 2006, banjur dadi kontributor aktif lan panata Wikipédia basa Jawa ing taun 2007. Panjenengané uga dadi salah sijiné pamrakasa Wikimedia Indonésia ing taun 2008 lan dadi salah sijiné anggota Dewan Pengawas.

Cathetan sikil 

Tokoh Wikipedia
Jèndral
Tokoh militèr
Tokoh pulitik
Tokoh Blora
TNI-AD
Pasisir Widarapayung inggih punika satunggaling panggénan wisata ingkang wonten ing Dhusun Widarapayung, Kacamatan Binangun, Kabupatèn Cilacap.

Widarapayung
Widarapayung
Jangan mrica Utawa sajeroning basa Indonésia sayur mric. Jangan mrica inggih punika panganan asli saking Kabupatèn Rembang.Migunakake bahan utama iwak manyun utawa iwak sanèsipun ingkang dipunolah kanthi berkuah.
Bahan punika namung iwak anyaran (iwak kang iseh seger nembé angsal saking sagara. Jangan mrica raosipun seger, sedep, cocog ugi matuk didahar ing mangsa panas.

Bumbu-bumbu 
 Lombok
 Brambang
 Bawang
 Trasi
 Uyah
 Mrica
 Blimbing/asem, lan
 Kunir

Caranipun damel 
 Alusaken bumbu-bumbu kejaba brimbing
 Digodhog ngantos umup
 Bumbu ingkang sampun alus, dipuntambah brimbing dipunlebetaken ing banyu umup
 Nembe ulamipun dipunlebetaken.

Cathetan suku 

Panganan
Janganan
Musiyum Sanabudaya (cara Indonésia: Museum Sonobudoyo) inggih punika kalebet musiyum seni lan budaya ingkang paling pepak wonten ing Indonesia sasampunipun Musiyum Nasiyonal Indonésia ing Jakarta.

Sajarah 
Kala rumiyin, musiyum Sanabudaya punika kalebet Yayasan wonten ing babagan kabudayan. Namanipun inggih punika Java Instituut ingkang ngadeg ing Surakarta taun 1919. Ancasipun Java Instituut inggih punika nglestantunaken budaya Jawa, Sundha, Madura, lan Bali. Wonten ing taun 1924 yayasan punika ndamel musiyum Sanabudaya wonten ing Yogyakarta. Arsitèkipun asalipun saking Walanda inggih punika Thomas Karsten. Musiyum Sanabudaya dipunresmikaken kaliyan Sri Sultan Hamengku Bawana VII tanggal 6 November 1935. Papanipun musiyum wonten ing yasan bekas kantor Schauten, sisih kilènipun alun-alun lèr Kraton Ngayogyakarta.

Sapunika Musiyum Sanabudaya dipunpérang dados kalih unit inggih punika unit I wonten ing laladan Alun-alun Lèr Ngayogyakarta ingkang gadhah yasan utami, griya joglo gagrag Masjid Karaton Kasepuhan Cirebon, lan unit II wonten ing laladan Wijilan.

Pratélan Kolèksi
 Kolèksi Géologika
 Kolèksi Biologi
 Kolèksi Étnografika
 Kolèksi Arkéologika
 Kolèksi Historika
 Kolèksi Numismatika
 Kolèksi Filologika
 Kolèksi Keramologi
 Kolèksi Seni rupa
 Kolèksi Téknologika

Pratélan Ruang
 Ruang Pamèran
 Ruang Pendhapa
 Ruang Pengenalan
 Ruang Prasajarah
 Ruang Klasik lan Islam
 Ruang Batik
 Ruang Wayang
 Ruang Topeng
 Ruang Jawa Tengah
 Ruang Bali
 Balai/Banjar Pertemuan
 Ruang Emas
 Ruang Auditorium
 Ruang Storage kolèksi
 Ruang Perpustakaan
 Ruang Laboratorium
 Ruang Preparasi

Ruang Pendhapa 
Pola yasan Musiyum Sanabudaya adhedasar kaliyan pola yasan tradhisional Jawa. Peresmianipun pendhapa tanggal 6 November 1935, bentukipun pendhapa inggih punika limas lambang tumpang sari mèh sami kaliyan Masjid Kanoman Cirebon, Jawa Kulon. Munpangatipun pendhapa inggih punika ruangan kanggé nampi tamu ingkang kathah. Nanging sapunika dinggé saperangkat gamelan kuna Cirebon Kyai Mega Mendhung wonten ing sisih kilèn, lan kalih perangkat gamelan sléndro lan pélog gagrag mataraman Kyai lan Nyai Riris Manis ingkang taksih dipuntabuh.

Pirsani 
 Pratélan musiyum ing Ngayogyakarta
 Pratélan musiyum ing Jawi Tengah
 Pratélan musiyum ing Indonésia

Cathetan suku

Pranala njaba 
http://www.sonobudoyo.com/

Musiyum Sanabudaya
Tour de Singkarak 2012 iku sayembara balapan pit Tour de Singkarak édisi kaping 4 sing dianakaké ing tanggal 4 Juni nganti 10 Juni 2012. Tour de Singkarak taun 2012 diwiwiti saka kutha Sawahlunto lan tujuan pungkasan dudu Tlaga Singkarak manèh nanging Padang, kutha krajan provinsi Sumatra Kulon. Kaya taun-taun sadurungé, kajuwaran balapan pit iki nglombakaké 7 ng étape sing lawasé 7 ng dina. Banjur gunggungé bebungah munggah dadi Rp. 1 milyar.

Tour de Singkarak 2012 dibukak ing tanggal 14 Mèi 2012 ing Jakarta lan diresmèkaké déning Wakil Mantri Pariwisata lan Ékonomi Kréatif Indonésia, Sapta Nirwandar saha Gubernur Sumatra Kulon, Irwan Prayitno. Taun iki, Tour de Singkarak bakal nglintasi 854 km dalan gedhé saka 14 kabupatèn lan kutha otonom ing ing Sumatra Kulon. Saliyané 12 kabupatèn lan kutha otonom sing wis tau diliwati taun(-taun) saduruné, taun iki ana rong kabupatèn liyané sing durung naté diliwati: kabupatèn Sijunjung lan Pesisir Selatan. Saben kabupatèn utawa kutha nyuguhaké kaéndahan ngalam utawa kasugihané budaya utawa obyèk misuwur sing didarbèni. Dadi diarepaké fèstival iki bisa ngangkat potènsi wisata Sumatra Kulon marang wisatawan mancanagara.

Tour de Singkarak
2012
Pakunjaran utawa kunjara utawa panjara iku papan tumrap wong kang ngayahi tindak kadurjanan dikurung lan diwatesi manéka kabébasané ing sajeroning wektu tinamtu. Pakunjaran lumrahé wujud institusi kang diatur déning pamaréntah lan dadi péranganing sistem pengadilan kadurjanan siji nagara, utawa minangka fasilitas kanggo nawan tawanan perang.

Étimologi
Tembung panjara iku kajupuk saka basa Sangskreta pañjara kang tegesé kurungan utawa papan kanggo ngurung manungsa. Basa jawa uga njupuk tempung saka basa Walanda boei kang pangucapé déning wong jawa dadi blui, bluwi, bluwèn.

Réferènsi

Kapustakan 
 Stuart Robson & Singgih Wibisono. Javanese English Dictionary. 2002. Singapore: Periplus

Hukum
Kadurjanan
Pangadilan
Ukuman
Veronica Felicia Kumala ya iku salah sijiné pambiwara ing acara Ceriwis kang disiaraké Trans TV sabén dina Sétu lan Ahad jam sanga ésuk. Dhèwèké yèn ana ing omah kerep diundang Felis, nanging yèn lagi ana ing TV utawa lagi giyaran dhèwèké nganggo jeneng Panda. Diundang Panda, amarga jaman SMA dhèwèké duwé awak lemu lan amarga kesuwèn nganggo kacamata kulit sakiwa-tengené mripaté dadi ireng persis kaya panda. Awèt iku Veronica Felicia Kumala luwih kerep diundang Panda nganti saiki.
Panda lair tanggal 9 Fèbruari 1983. Tahun 2001, sawisé lulus saka SMAK Sang Timur dhèwèké nerusaké kuliyah ing London School of Public Relation. Alesané ngapa kok milih sekolah iku amarga mung ora péngén ketemu karo mata kuliyah kang ana gayutané karo itung-itungan. Asliné Panda uga seneng nari lan kepéngén neruskaké kuliyah ing IKJ nanging ora olih karo wong tuwané kang duwé anggepan masa depan seniman ora jelas.
Tanggal 19 Dhésèmber 2009 ing Gréja Sathora Bojong Indah Panda lan Marcel Aditya nikah. Setahun sawisé banjur lair Alika Anabel Tantri, anak wadon siji-sijiné. Saiki Panda wis ora giyaran manèh, saliyané ngrumat anaké kerjaané saben dina ya iku dadi pambiwara ing acara-acara TV.

Penyiar Pambors 
Sadurungé Panda dadi pambicara kang kaloka kaya saiki, dhèwèké miwiti karier saka Penyiar Radio ing Prambors. Akèh wong kang ora percaya Panda bisa betah nglakoni siarané apa ora, jalaran dhèwèké kejatah giyaran saben èsuk jam lima. Nanging Panda bisa mbuktekaké dhèwèké bisa, malah saiki wis akèh program Radio kang digawakaké dhèwèké dadi sukses. Conto program kang tau digawakaké Panda ya iku SIAP, DJ Kamoe, Panda Berkokok lan kang pungkasané Putuss Sama Panda.
Kira-kira arep sangang taun Panda dadi penyiar ing Prambors. Penggemaré uga wis akèh ing saben kutha. Nanging pas ing tanggal 11 november 2011 Panda giyaran kang pungkasan. Wiwit iku Panda wis ora giyaran manèh. Dhèwèké luwih kereb ditemoni ing layar TV.

Pambiwara Katakan Cinta 
Pisanan Panda dadi Pambiwara TV ya iku ing acara Katakan Cinta kang digiyaraké RCTI. Program iki ya iku program kanggo cah enom kang arep nyatakake rasa seneng marang wong kang disenengi. Program iki digiyaraké wiwit tanggal 19 Januari 2003 ing RCTI saben dina Ahad jam 16.30 WIB. Rikala semono Katakan Cinta tau kapilih dadi acara reality show paling favorit ing ajang penghargaan Panasonic Award taun 2003 lan nominator reality show paling Favorit Panasonic Awards 2004.

Pambiwara Termehek-mehek 
Bareng karo Mandala Soji, Panda dadi pambiwara ing program Termehek-mehek. Program iki disiaraké déning Trans TV saben dina Setu lan Ahad 18.30 WIB. Program iki tayang ing TV wiwit tanggal 3 Mèi 2008.
Termehek-mehek uga pikantuk penghargaan saka Panasonic Awards taun 2009 mawa program reality show favorit dhéwé lan ratinge paling dhuwur. Sasi Juli 2009 posisiné Panda dianggoni déning Prisia Nasution.

Pambiwara Ceriwis 
Bareng kaliyan Indra Bekti, Ruben Onsu, Nigta Gina lan Pam-pam, Panda nggawakake program Ceriwis saben dina Setu lan Ahad jam 9.00 nganti jam 10.00 WIB.

Cathetan suku 

Artis
Hiburan
Revolusi Mesir 2011 iku dhemonstrasi gedhèn sing kadadéan ing saindhenging tlatah Mesir nuntut supaya Présidhèn Hosni Mubarak sing wis kuwasa sajeroning 30 taun supaya mudhun saka jabatané. Aksi iki wujud salah siji aksi révolusi kaya sing kadadéan ing Tunisia Pamaréntah ngupaya ngedhegagké  para dhemonstran sing nggalang aksi saka internet kanthi cara medhot saluran internèt lan komunikasi kanthi wates waktu sing durung ditemtokaké. Putra Présidhèn, Gamal Mubarak dilaporakè wis ninggal Mesir tumuju London bebarengan karo kulawarga.. Sawisé démonstrasi lumaku sajeroning 18 dina, wusanané Présidhèn Mubarak mundur ing tanggal 11 Fèbruari 2011.

Uga delengen 
 Operasi Evakuasi WNI ing Mesir

Réferènsi

Pranala njaba 
 Egypt: Protest Against 'Repressive' Mubarak

Mesir ing taun 2011
Révolusi

de:Revolution in Ägypten 2011/2012
en:2011 Egyptian revolution
hu:2011-es egyiptomi forradalom
it:Sommosse popolari in Egitto del 2011
Perang Sedulur Sierra Leone iku perang sadulur sing kadadéan ing Sierra Leone sing lumaku sajeroning 11 taun antara taun 1991 nganti 2002 lan nemahaké kurban jiwa 50.000 . Perang iki diwiwiti tanggal 23 Maret 1991 nalika Revolutionary United Front (RUF), kanthi panyengkuyungé wadyabala mirunggan National Patriotic Front of Liberia (NPFL) ing sangisoré pimpinan Charles Taylor, nglancaraké serangan marang pihak pamaréntah kanthi tujuwan  nggulingaké papréntahan Joseph Momoh. Perang kanthi resmi dinyatakaké rampung déning Présidhèn Ahmad Tejan Kabbah ing tanggal 18 Januari 2002.

Cathetan sikil

Rujukan 

Sierra Leone
Siérra Léoné
Windu Nuryanti, lair ing Yogyakarta 15 Nei 1959 iku Wakil Mantri Pendhidhikan babagan kabudayan ing Kamentrian Pendhidhikan Indonésia. Windu Nursanti ngrampungaké pendhidhikan ing Fakultas Tèknik Arsitèktur Universitas Gadjah Mada  taun 1982, nerusaké sinau strata loro S2 Architechture and urban planning ing University of Wisconsin Amérikah Sarékat lan tataran dhoktor Tourisme and Regional Development  ing Surrey University lan Bournemouth University Inggris.

Tokoh Kutha Ngayogyakarta
Alumni Universitas Gadjah Mada
Kutha Yogyakarta lan wewengkon saubengé nduwèn sawatara musiyum sing yimpen paninggalan sajarah lan budaya sarta sumber èlmu kawruh.

Sawetara musiyum wigati sing ana antarané: 
 Musiyum Sanabudaya, musiyum nagari provinsi, Unit I ing Dl. Trikora (lokasi), Alun-alun Lor Karaton Yogyakarta dan Unit II ing Dalem Condrokiranan, Dl. Wijilan, Kutha Ngayogyakarta.
 Musiyum Affandi ing Jalan Sala (lokasi)
 Musiyum Wayang Kekayon atau ing Jalan Wonosari Km 7, Yogyakarta, (lokasi).
 Musiyum Ullen Sentalu ing Dl Boyong, Pakem
 Musiyum Pusat TNI AU "Dirgantara Mandala" ing Lanud Adisucipto
 Musiyum Seni Lukis Kontemporer Nyoman Gunarsa ing Dl. Wulung, Papringan, Dhépok, Sléman.
 Musiyum Bèntèng Vredeburg ing Dl. Ahmad Yani, (lokasi)
 Musiyum/Monumen Pahlawan Pancasila, Kentungan, Condongcatur, Sléman.
 Musiyum Karaton Ngayogyakarta dan Musiyum Kereta ing dalam kraton Yogyakarta
thumb|Musiyum Benteng Vredeburg 
 Musiyum Pura Pakualaman ing Dl Sultan Agung, Yogyakarta.
 Musiyum Batik Yogyakarta ing Dl. Dr. Sutomo, Yogyakarta.
 Musiyum Dewantara Kirti Griya ing Dl. Taman Siswa 31, Yogyakarta.
 Musiyum Monumen Pangeran Diponegoro "Sasana Wiratama" ing Dl. HOS. Cokroaminoto, Tegalrejo, Yogyakarta. (lokasi)
 Musiyum Perobahan Wanita, Kompleks Mandala Bhakti Wanitatama, Dl. Laksda Adisutjipto No. 88, Yogyakarta.
 Musiyum Perjuangan Yogyakarta, Dl. Kolonel Sugiono No. 24, Yogyakarta.
 Musiyum Pusat TNI AD "Dharma Wiratama", Dl. Jend. Sudirman No. 75, Yogyakarta.
 Musiyum Sasmitaloka Panglima Besar (Pangsar) Jenderal Sudirman, Dl. Bintaran Wétan No. 3, Yogyakarta.
 Musiyum Monumen Yogya Kembali, Jongkang, Sariharjo, Ngaglik, Sléman.
 Musiyum Batik Yogyakarta, ing Dl. Dr. Sutomo 13 A Yogyakarta
 Musiyum Tembi (Rumah Budaya Tembi), Dl. Parangtritis Km 8,4, Bantul.
 Musiyum Biologi UGM, Jalan Sultan Agung No. 22, Yogyakarta.
 Musiyum Geoteknologi Mineral, kompleks Universitas Pembangunan Nasional "Veteran" ing Dl. Babarsari No. 2, Tambakbayan, Yogyakarta.
 Musiyum Kayu Wanagama, Désa Bunder, Kec. Playen, Gunungkidul. 
 Musiyum Kebun Raya Gembiraloka, Dl. Kebunraya, Yogyakarta.
 Musiyum R.S. Mata "Dr. Yap", Dl. Cik Ing Tiro No. 5, Yogyakarta.
 Musiyum Candhi Prambanan, Kompleks Taman Wisata Candhi Prambanan, Sléman.
 Musiyum Batik "Ciptowening", Imogiri, Bantul.
 Musiyum Anak "Kolong Tangga", Teras lantai II, Taman Budaya Yogyakarta, Dl. Sriwedani, Yogyakarta.
 Musiyum Karbol TNI Angkatan Udara. Kompleks AAU
 Musiyum Tani, Bantul.
 Musiyum Sandi, Gedhung Musiyum Perjuangan Yogyakarta (Lantai II), Yogyakarta

Pranala njaba 
 Dhaptar tempat wisata sejarah ing Yogyakarta dan sekitarnya 

 
Yogyakarta
Karajan Minanga iku Karajan Melayu kang ana ing taun 645. Pawarta ngenani anané karajan iki saka buku T'ang-Hui-Yao kang diripta déning Wang p'u ing taun 961 nalika jaman Dinasti Tang, nyritakake keraajn iki ngirimake utusan menyang Cina ing taun 645 kang pisanan. Saliyané iku, dijurung anané Prasasti Kedukan Bukit ing taun 682.

Cathetan sikil 

Karajan Melayu
Prasasti Kedukan Bukit tinemu déning M. Batenburg ing tanggal 29 November 1920 ing Kampung Kedukan Bukit, Kalurahan 35 Ilir, Palembang, Sumatera Selatan, ing pinggir Kali Tatang kang ngalir menyang Kali Musi. Prasasti iki awujud watu cilik kang ukurane 45 × 80 cm, tinulis kanthi aksara Pallawa, migunakaké basa Melayu Kuna. Saiki prasasti iki wis sinimpen ing Museum Nasional Indonesia kanthi angka D.146.

Prasasti
Aria Wiraraja inggih punika adipati ing Sumenep. Raden Wijaya dumugi Sumenep kanggé kepanggih kaliyan Aria Wiraraja. Raden Wijaya dipunladosi kados déné raja, keiklasan Aria Wiraraja ndadosaken sadaya dhayoh lan Raden Wijaya ngraos trenyuh. Ing pasugatan punika Raden Wijaya ndamel janji yèn samangkè niyatipun nguwasani pulo Jawa saged kaléksanan kaliyan kanggé nedahaken raos panuwunipun, karajan badhé dipunpérang dados kalih, satunggal kegem Wiraraja ingkang satunggal malih kagém Raden Wijaya. Aria Wiraraja maringi piweling supados Raden Wijaya éthok-éthok nyerah kaliyan Prabu Jayakatwang supados saged dipuntampi minangka pengawal ing Kedhiri.

Kabupatèn Sumenep
Charles McArthur Ghankay Taylor kerepé dicekak dadi Charles Taylor (lair ing Arthington, Libéria tanggal 28 Januari 1948) iku sawijining pulitikus Liberia sing naté njabat dadi présidhèn Libéria sing kaping 22. Dhèwèké njabat saka tanggal 2 Agustus 1997 nganti munduré tanggal 11 Agustus 2003.

Charles Taylor ditudhuh nglakoni kadurjanan marang kamanungsan nalika mangsa jabatané. Banjur ing Den Haag, tanggal 30 Mèi 2012 dhèwèké divonis hukuman 50 taun kunjara amarga perané nalika Perang sadulur Sierra Leone.

Ing Oktober 2021, Charles Taylor, dihukum penjara 50 taun amarga kejahatan marang manungsa ing 2012 amarga perane nalika perang sipil ing Sierra Leone, ngajokake keluhan marang Liberia amarga "ora mbayar pensiun". Keluhan iki diajukake menyang Pengadilan Kehakiman Komunitas Ekonomi Negara Afrika Barat (ECOWAS).

Lair 1948
Charles Taylor tegesé bisa:

Tokoh pulitik
Charles McArthur Ghankay Taylor (lair ing 1948), manten sénapati lan Présidhèn Liberia
Charles "Chuckie" Taylor, Jr., jeneng peparab kanggo  Charles McArther Emmanuel, anaké
Charles John Taylor (1826–1897), pulitikus Sélandia Anyar ing dasawarsa 1850-an
Charles Stuart Taylor (1910–1989), pulitikus Britania lan anggota parlemèn kanggo konstituènsi Eastbourne
Charles H. Taylor (lair ing 1941), manten anggota parlemèn Amérikah Sarékat (Congressman) saka Carolina Lor
Charles Keith Taylor (lair ing 1931), pulitikus Kanada

Ngèlmuwan lan seniman
Charles Taylor (ngèlmuwan) (1840–1908), ngèlmuwan basa Ibrani saka Britania Raya
Charles Taylor (filsuf) (born 1931), filsuf lan ahli sosiologi Kanada
Charles P. B. Taylor (1935–1997), wartawan Kanada, panulis lan paternak jaran
Charles Taylor (ahli fisika) (1922–2002), ahli fisika lan dosèn Britania
Charles H. Taylor (pujangga) (1859–1907), pujangga Britania
Charles V. Taylor (?–2009), ahli basa (linguis) saka Australia

Olahragawan
C. I. Taylor (1875–1922), co-founder of the Negro National League
Charles Taylor (cricketer) (1816–1869), English cricketer
Charles Taylor (rugby player) (1863–1915), Wales rugby international player
Charles Asampong Taylor (born 1981), Ghanaian football player
Bud Taylor (Charles Bernard Taylor, 1903–1962), former American boxer
Rick Taylor (American football) (Charles F. Taylor, born 1940), American college football coach and athletic director
Charley Taylor (born 1941), American professional football player
Charlie Taylor (footballer born 1993), English professional football player
Charlie Taylor (footballer born 1985), English footballer
Chuck Taylor (baseball) (Charles Gilbert Taylor, born 1942), baseball player
Chuck Taylor (American football) (1920–1994), member of the College Football Hall of Fame
Chuck Taylor (salesman) (1901–1969), basketball player and shoe salesman
Chuck Taylor (wrestler) (born 1986), American independent professional wrestler based in the CHIKARA promotion in Pennsylvania

Pawartan
Charles H. Taylor (panerbit) (1846–1921), publisher of the Boston Globe
Chuck Taylor (panulis lan panyunting) (lair ing 1962), wartawan musik Amérika
Chuck Taylor (wartawan) (lair 1957), wartawan Amérika

Paraga
Chuck Taylor, sawijining penyiar warta berita Chappelle's Show

Liya-liyané
Charles Taylor (Medal of Honor) (1840–1899), US Cavalry soldier and Medal of Honor recipient
Charles Carroll Taylor, United States Navy Lieutenant, leader of ill-fated Flight 19
Charlie Taylor (juru mesin) (1868–1956), Wright Brothers' mechanic, built the first aircraft engine
Charles Taylor Master Mechanic Award, named for the above person
Chuck Taylor, rapper who appeared on Warren G's In the Mid-Nite Hour album
Charles Taylor (aktor),  American actor
Charles Taylor (rohaniawan) (born 1953), current Dean of Peterborough
Charles Taylor, Jr., American author
Charles L. Taylor, industrialist and friend of Andrew Carnegie
Charles Taylor (calico printer and dyer) fl 1800. Pioneer of textiles bleaching with chlorine.
Kharkiv (Ukraina: Харків, pocapané [ˈxɑrkiw]) utawa Kharkov (Ruslan: Ха́рьков; pocapané [ˈxarʲkəf]) iku siji kutha ing sisih lor-wétan Ukraina, cedhak karo pawatesan Ruslan. Kutha sing gedhé dhéwé nomer loro ing Ukraina iki sing ndunungi kurang luwih 1,5 yuta jiwa.

Kutha ing Ukraina
Pasinaonan yaiku saben owahing tindak-tanduk kang relatif permanen lan kedadeyan minangka asil saka pengalaman. Pangertèn sadurungé ngandarake manawa sawijining manungsa bisa deleng pangowahan kang wis kalakon nanging dudu pasinanonan iku dhéwé. Konsep mau yaiku teoretis, mula ora kanthi langsung bisa diamati:

Pasinaonan ing donyaning pendhidhikan 
Pasinaonan yaiku prosès interaksi paserta dhidhik kanthi dwija lan sumber sinau ing sawijining lingkungan sinau. Pasinaonan minangka pitulung kang diwènèhi déning dwija supaya bisa kalakon prosès pikolehan ngèlmu lan kawruh, panguasan kaprigelan lan tabiat, sarta pambentukan sikap lan kapercayan marang peserta dhidhik. Utawa kanthi tembung béda, pasinaoanan yaiku prosès kanggo nulungi paserta dhidhik supaya bisa sinau kanthi apik.

Pasinaonan uga duwé pangerten kang mèmper karo pamulangan, nanging sejatine duwé konotasi kang béda. Ing konteks pendhidhikan, dwija mulang supaya paserta dhidhik bisa sinau lan ngwasani isi wulangan nganti bisa nggaayuh sawijining objektif kang ditemtokake (aspek kognitif), uga bisa mranawani pangowahan tindak-tanduk (aspek afektif), sarta katrampilan (aspek psikomotor) sawijining paserta dhidhik, nanging prosès pamulangan iki mènèhi kesan mung minangka pagaweyan sapihak, yaiku pagaweyan dwija baé. Déné pasinaonan nyiratake anané interaksi antarané dwija karo paserta dhidhik.

Deleng uga 
 Pendhidhikan
 Sekolah

Cathetan sikil 

Pandhidhikan
Kaanan biotik kapérang dadi tataran-tataran makluk hidup; ya iku, wujud populasi, komunitas, lan ékosistem. Kabèh iku manunggal kang mbentuk sawijiné sistem.

1. Individu

Makluk hidup siji utawa dhéwé karan individu. Umpamane, sawijining warak, manuk, lan manungsa.

2. Populasi

Kumpulan makluk hidup kang padha jinisé disebat populasi.

3. Komunitas

Kumpulan manéka populasi kang urip ing sawijiné laladan lan wanci tartamtu karan komunitas.

Cathetan skil 

Biologi
Rok iku sandhangan wong wadon dianggo nutupi awak wiwit bangkèkan nganti sikil. Rok béda karo clana amarga ora duwé sisih kiwa lan tengen nanging langsung dadi siji.

Sandhangan
Polandball, uga ditepungi mawa jeneng countryball, iku siji internet meme sing digawé siji naraguna internèt lan asalé saka forum /int/ saka situs wèb Jerman Krautchan.net ing paruh kapindho taun 2009. Manifèstasi internet meme iki bisa ditemoni minangka komik-komik online. Ing komik-komik iki, nagara-nagara disajèkaké minangka paraga awujud bunder-bunder sing komunikasi nganggo basa Inggris sing ala. Komik-komik iki ngenyèk stéréotip nagara-nagara iki lan gayutan internasional. Gaya nggambar komik iki bisa diarani Polandball (sanadyan Polen ora dadi paraga komik iki) utawa countryball.

Réferènsi

Pranala njaba 

 Polandball at Knowyourmeme.com
 Polandball at militaryphotos.net

Internet meme
Miturut Soedjaerwo,Legawa iku tembung saking basa Jawa sing uga dianggo ing basa Indonesia. Legawa andhuweni teges lila utawa eklas. tembung iki nggambaraké sikap batin kang eklas, lila, ora kagubel ing rasa owel utawa gela..

déné miturut tegesé saka jeneng aran, Legawa racaké digunaake kanggé jeneng bocah lanang.
Legawa andhuweni teges tulus lan uga eklas.

Cathetan 

Tembung
Pasisir Pasir Kencana iku salah sawijiné pasisir kang dumunung ing Pekalongan. Ing Pekalongan uga kerep diarani Ngebom. Ing pasisir iki bisa mubeng-mubeng migunakaké prau. Ing kono uga ana kebon kéwan lan sea world. Pasisir iki uga cedhak karo Tempat Pelelangan Ikan (TPI) lan Krématorium. Fasilitas liyané kaya ta: taman dolanan, panggung terbuka, warung, paturasan, uga papan parkir kang amba.

Pasir Kencana
Pasir Kencana
Umbel inggih punika wujud cuwèran ingkang kenthel utawi cuwer. limrahipun medal saking irung nalikane pilek. limrahipun warnanipun bening, kadang putih malah ugi wonten ingkang ijem kenthel.
Sega gandhul yaiku panganan khas saka Kabupaten Pati. Panganan iki jinisé kaya sega pindang nanging disuguhaké nganggo godhong gedhang sing didadèkaké lèmèk. Bahan-bahan sing dianggo nggawé sega gandhul yaiku 500 gr daging sapi, daging empal, 2 liter banyu, 700 ml santen èncèr, 1 btg seré, geprèk, 1 lbr godhong salam, 5 sdm kécap manis, 1 sdt gula pasir, 1 sdt gula jawa disisir, uyah sacukupé. Bumbu-bumbuné yaiku 4 siyung bawang putih, 3 bawang merah, 3 lombok abang, 4 iji kemiri, 1 sdm tumbar, ½ sdm mrica, 1 sdt jinten, 1 ros kencur, 1 ros jempol jahé, 1 ros laos. Carané nggawé sega gandhul yaiku sing sepisanan daging digodhog setengah empuk, sawisé iku sisa banyuné sing reged ditus, sawisé iku bumbu-bumbu digorèng, dilebokaké neng godhogan daging bareng godhong salam karo seré. Sawisé iku lebokaké santen, godhog nganti mateng, tambahi kécap, gula pasir, gula abang, uyah sacukupé. Godhog terus nganti mateng, angkat dagingé terus dicacah-cacah.

Cathetan 

Olah-olahan Indonésia
Alih kodhe Akèh pangerten-pangerten ngenani alih kode kang diandharake para ahli sosiolinguistik. Nanging pangerten iku duwé siji guneman kang padha ya iku ngandharake ngenani pindhahing basa siji ing basa liyané. Dadi bisa kadudut yèn alih kode ya iku kedadeyan peralihan saka kode siji ing kode liyané. Saupama ana penutur sing mula-mula migunakaké kode A (Basa Jawa) banjur owah migunakaké kode B (basa Indonésia). Kedadeyan kaya mangkono iku diarani alih kode.

Miturut Abdul Chaer, alih kode ya iku tandha-tandha pengubahan panggunaan basa amarga owahing situasi, kaya ta saka rupa santai dadi rupa resmi utawa suwalike. Ana ing masarakat bilingual, akèh kedadeyan sing bisa ndadèkaké tandha-tandhaning alih kode ya iku owahing siji kode ing kode liyané. Kode ing kéné duwé teges minangka tandha pindhahe basa siji marang basa liyané. Kaya ta basa Indonésia ing basa Jawa, lan suwalike.

Paramasastra
Mark Hoppus iku musisi saka Amérika Sarékat. Lair ing labuh 15 Maret 1972 , ing kutha Ridgecrest, California. Kagungan band Blink 182 dadi juru main Gitar Bass. Déning naté gadhah band +44 bareng karo Travis Barker, nanging wis bubar ing taun 2009.
Mark Hoppus ya nduwé jaringan kanggo tumbas sandhangan ing internet.

Sajarah

Wangsa Cilik Mark Hoppus 
Mark Hoppus urip ing kulawarga serba kacukupan sandhang lan pangan, déning bédha karo wangsa cilike Travis Barker. Piyambak lair ing wangsa 15 Maret 1972. Hoppus, celukane Mark Hoppus, ing labuh 1992 pindah ing kutha San Diego, California. Piyambak kérép mitutur marang adhine, Anne Hoppus babagan band. Banjur Anne Hoppus maringi kenalan rencange, Tom DeLonge, amarga Mark Hoppus lan Tom DeLonge padha dhemen marang musik .
Hoppus sampun sinau dolanan Gitar Bass ing umur 15 taun, amarga di kado Bapake Gitar Bass ing wayah ulangtaune. Mark Hoppus sinau main Gitar Bass otodidak. Band Blink 182 digawé karo DeLonge lan ngajak Scott Raynor. Bapake Hoppus iku nyambut gawé ing Departemen Pertahanan Amérika Sarékat uga damel désain misil lan rokèt . Hoppus urip kaliyan bapak lan adhine, Anne Hoppus, sabanjuré ibu lan bapake pègatan..

Dadi Panyiar Acara Tivi 
Fuse ya iku acara ingkang diasta kaliyan Mark Hoppus, nanging miwiti taun 2013, sampun ditutup utawa péjah acarane. Fuse iku sampun ngundhang tamu-tamu musisi, kaya ta Simple Plan, Angels and Airwaves uga band saka Tom DeLonge, ora liya uga kanca band Mark ing Blink 182.

Miwiti Makarya Piyambak 
Mark Hoppus iku tiyang ingkang gadhah warung online kanthi sadèyan manèka rupa wérna aksésoris musik . Hoppus uga taksih aktip marang acara-acara musik sosial kanggo sumbangan ing salah sawijining yayasan sosial. Linkin Park iku salah sawijining band ingkang ngérewangi Hoppus kanggo nggalang artha .

Cathetan suku

Pranala njaba 
 Hoppus on Music 
 Fuse
 Blink 182

Gladri foto saka Mark Hoppus

Delenga Uga 
 Blink 182
 Travis Barker
 Tom DeLonge
 Matt Skiba
 Owl City

Penyanyi Amérika Sarékat
Blink 182
Pemain Bass
Penyanyi
Musisi Amérika Sarékat
Lair 1972
Wana Wisata Penggaron inggih punika salah satunggaling papan wisata ingkang dumunung ing Désa Susukan, Kacamatan Ungaran Timur, Kabupatèn Semarang, kinten-kinten 2 km saking Kutha Ungaran utawi 18 km arah kidul saking Kutha Semarang. Wana wisata punika salah satunggaling wana ingkang dados alas binaan Kesatuan Bisnis Mandiri Wisata, Benih dan Usaha Lain (KBM WBU I) Perum Perhutani Unit I Jawa Tengah. Bebrayan ing Semarang padatanipun ndadosaken Penggaron kanggé papan ulah raga, jungle tracking, outbond training, gladhèn SAR kaliyan pramuka, rékréasi, panalitèn, sarta kagém kapreluwan èlmu kawruh sanèsipun..

Wana Wisata Penggaron ugi dados papan kanggé pengamatan peksi ingkang saé, awit gadhah koleksi kéwan ingkang kathah kaliyan saged narik kawigatèn, mliginipun peksinipun. Semarang Bird Community (SBC) nyathét, wonten 97 spesiès peksi, kados ta: merak ijo, bidho, kadalan birah, kaliyan raptor migran.

Cathetan suku 

Wisata
Papan wisata ing Jawa Tengah
Brigadir Jendral TNI Anumerta Ignatius Slamet Rijadi (EYD: Riyadi; ) ya iku salah sawijiné prajurit Indonésia. Dicaritakaké Slamet Riyadi prayata prajurit sing kendel, tatag lan tanggon. Kuwanèné Slamet Ritadi uga kacihna nalika mandhégani wadyabalané perang mungsuh bala Walanda ngebroki Ambarawa, Srondhol, Mranggèn, lan Semarang.
Ora mung iku, Slamet Riyadi uga tau kajibah mbrasta rerusuh ing laladan Gunung Merapi-Gunung Merbabu, lan uga numpes obahan APRA Westerling ing tanah Jawa Kulon.

Tanggal 19 Dhésèmber taun 1948 bala Walanda nyerang banjur ngebroki kutha Ngayogyakarta, kutha punjering papréntahané Nagara Républik Indonésia. Kajaba kutha Ngayogyakarta, Walanda uga ngebroki kutha-kutha gedhé liyané ing Tanah Jawa Tengah, kaya ta Sala, Ambarawa, lan Semarang.
Weruh krénahé bala Walanda iku, ora katalompèn bangsa Indonésia, gedhé cilik, tuwa enom, lanang wadon, padha cancut gumregut siyeg saéka kapti, ngadani perang mungsuh bangsa Walanda sing murang tata, ambeg adigang, adigung, lan adiguna iku. Ing saenggon-enggon rakyat padha asikep gegaman sakecekelè, ngadani perang gerilya, perang kanthi cara dhedhemitan.
Kacarita,  ing kutha Sala bala Républik sing dipanggedhèni déning Letnan Kolonel Slamet Riyadi ngamuk punggung pindha banthèng ketaton, agawé kekes lan mirising atiné wadyabala Walanda. Satemah, wadyabala Walanda padha ndelik ana ing sajeroning bètèng, ora wani ngatonaké rainé.

Cathetan sikil

Biografi
Tokoh Indonésia
Pahlawan nasional Indonésia
Tokoh Surakarta
Lair 1927
Lanthing inggih punika panganan kados krupuk ingkang kadamelan saking tela. Lanthing punika ugi asring sinebat klanthing. Wujudipun lanthing inggih punika kados ta angka wolu utawa bunderan cilik kados ali-ali (cincin). Asal mulanipun Lanthing punika namung gadhah rasa gurih lan asin, nanging sapunika lanthing gadhah rasa ingkang manéka warna kados ta pedhes lan kèju.

Laladan Ingkang Ngasilaken Lanthing
Asal-usulipun lanthing inggih punika saking Kabupatèn Kebumen mliginipun Kacamatan Gombong, Kabupatèn Purwareja, Kabupatèn Cilacap mliginipun Kacamatan Adipala lan Kacamatan Maos, Kabupatèn Banyumas mliginipun Kacamatan Sumpiuh

Cathetan suku

Jajanan
Olah-olahan
Indonésia
Mario Barwuah Balotelli iku sawijining juru main bal-balan Italia katurunan Ghana. Dhèwêké main minangka panyerang kanggo Manchester City lan timnas Italia. Dhèwèké miwiti kariré ing Lumezzano lan tau main kanggo tim iki ping loro. Sawisé iku Mario tau nyoba ing FC Barcelona nanging ora suksès. Banjur Mario nggabung karo Internazionale ing taun 2007. Kariré nalika ing Inter Milan dianggep cukup apik déning pelatihé nalika semana yaiku Roberto Mancini, senadyan Mancini wis pindhah menyang Manchester City, Balotelli tetep digondhèli déning pelatih anyaré Inter yakuwi Jose Mourinho. Lagi ing musim candhaké yaiku musim 2010-11 Mancini péngin gunakaké jasané Balotelli lan jaluk manajemen The Sky Blues supaya nuku Balotelli.

Urip pribadi 
Mario Balotelli iku lair minangka jeneng Mario Barwuah ing Palermo, Sisilia. Wong tuwané loro-loroné asalé saka Ghana. Nalika isih cilik Mario iku nduwé gangguan usus. Mula dhèwèké wis kerep dioperasi. Banjur amarga wong tuwané kangèlan ngurusi Mario, dhèwèké dititipaké karo sawijining kulawarga asuh Italia sing jenengé Balotelli. Kulawarga iki isih ana katurun Yahudi. Mula-mulané Mario namung turuné ing dina-dina kerja waé, lan ing akir minggu dhèwèké bali menyang wong tuwané. Nanging suwé-suwé Mario ora preduli karo wong tuwa biologisé lan manggon terus karo wong tuwa asuhé. Banjur Mario pungkasané malahan nganggo jeneng kulawarga Balotelli. Sanadyan mangkono, Mario iku ora diadopsi.

Jroning Angka

Klub

Nagara

Gol Internasional

Réferènsi 

Pamain bal-balan Itali
Lair 1990
Pamain Bèker Donya FIFA 2014
Andriy Shevchenko iku juru main bal-balan Ukraina. Dhèwêké iku biasa main dadi posisi panyerang.

Pamain bal-balan Ukraina
Lair 1976
Angels and Airwaves utawa AVA ya iku band ingkang madeg ing taun 2004. Band iki dipundamel déning Tom DeLonge, amarga DeLonge sampun medal saka Blink 182 rikala iku. Blink 182 ngaturake bubar kanthi wayah ingkang boten dipuntemtokaken marang panggemare.
Tom DeLonge ngendikan piyambake gadhah  karep gawé band ingkang alirane sanès Pop punk, kaya ta Blink 182. Piyambake inggih bosèn damel tembang-tembang Pop punk. Dadine badhé damel tembang alirane Alternatif rock utawa Instrumental.

Sajarah

Formasi Kaping Pisan 
Saka kosongipun Blink 182, Tom DeLonge sampun duwé rancangan band, band iku kudu liya aliran karo Blink 182. DeLonge inggih taksih gadhah matéri tembang. Piyambake ngajak David James Kennedy (gitaris), kancané DeLonge rikala sekolah lan rencang dolanan Skateboard. Kennedy, celukane David James Kennedy, iku kanca rikala DeLonge gadhah band Boxcar Racer. Tom ngendika, Angels and Airwaves iku térusan saka Boxcar Racer . Nalika Boxcar Racer, drummer diisi kaliyan Travis Barker, ngèndikane Atom Willard (drummer Angels and Airwaves, nanging saiki sampun medal) .

Album Lagu

We Don't Need To Whisper 
We Don't Need To Whisper iki uga album kaping pisan saka Angels and Airwaves. Album iki ngusung tèma babagan Perang Dunya II. Lagu ing album iki uga kathah ing panghargyaan, kaya ta The War, The Adventure, Start the Machine, lan Do It For Me Now. Album iki uga rilis ing labuh 23 Mèi 2006.

I-Empire 
I-Empire iku ngijabahi lagu-lagu ingkang didamel saka insiprasi urip manungsa ing dunya. Rilis album iki nalika labuh 6 November 2007. Tom uga maringi katrangan, asma I-Empire iku saka Illuminati Empire . Promo album iki nalika Angels and Airwaves tur kaliyan Weezer .

LOVE (Part 1) 
LOVE (Part 1) iku dibagi gratis ing internet, rilis nalika 14 Fèbruari 2010. Tom ngendika manawa album iki isiné wujud lagu-lagu kasmaran, uga ajeg ngunggah téma trèsna, alien, lan nglindur.

LOVE (Part 2) 
LOVE (Part 2) iku rilis nalika Start the Machine (filem) saka Tom DeLonge, ora liya uga vokalis saka Angels and Airwaves.

Délenga Uga 
 Tom DeLonge
 Blink 182
 Boxcar Racer

Catethan Suku

Pranala njaba 
 Web Kanthor Angels and Airwaves
 Facebook Angels and Airwaves
 Modlife

Grup musik Amérikah Sarékat
Blink 182
Musik Alternatif Rock
Dipa Nusantara Aidit utawi ugi misuwur kanthi asma D.N. Aidit (miyos ing Tanjung Pandan, Belitung, 30 Juli 1923 lan séda ing Boyolali, Jawa Tengah, 22 November 1965 ing yuswa 42 taun) punika satunggaling pulitikus Indonésia lan tokoh kuminis kawentar. DN Aidit inggih punika naté njabat minangka Ketua Komite Sentral Parté Kuminis Indonésia (CC-PKI). Piyambakipun miyos kanthi asma Achmad Aidit ing Belitung. Ing jaman alitipun, Aidit angsal pendhidhikan saking Walandi. Bapakipun, Abdulah Aidit, ndhèrèk mimpin obahan nom-noman ing Belitung nglawan Walandi. Saparipurnaning mardika, piyambakipun naté dados anggota DPR (Sementara) makili rakyat Belitung. Abdullah Aidit uga naté ngedekaken satunggaling pakempalan agami, Nurul Islam, kanthi orientasi Muhammadiyah.

Mlebet ing Pulitik 

Tumuju diwasa, Achmad Aidit nggantos namanipun dados Dipa Nusantara Aidit. Piyambakipun nyaiosi pirsa dhumateng bapakipun, ingkang nyarujuki.
Saking Belitung, Aidit tindak tumuju Jakarta, lan ing taun 1940, piyambakipun madekaken pabukon "Antara" ing tlatah Tanah Tinggi, Senen, Jakarta Pusat. Lan salajengipun piyambakipun mlebet sekolah dagang ("Handelsschool"). Piyambakipun sinau téyori pulitik Marxis saking Perhimpunan Dhémokratik Sosial Hindia Walanda (Parté Komun Aiditis Indonésia). Ing salebeting aktivitas pulitikipun, piyambakipun wiwit tepangan kaliyan tiyang-tiyang ingkang samangke gadhah kalungguhan wigati, kaya ta Adam Malik, Chaerul Saleh, Bung Karno, Bung Hatta, dan Prof. Mohammad Yamin. Miturut kancanipun, Hatta awalipun gadhah kapitadosan saha gegayuhan dhumateng piyambakipun, lan Achmad dados lare dhidhik ingkang paling dipuntresnani. Nanging, piyambakipun gadhah margi ingkang béda ngingingi ideologi pulitikipun.

Sanajan piyambakipun Mraxis lan anggota Kuminis Internasional (Komintern), Aidit nedahaken panjurung dhumateng paham Marhaenisme Sukarno lan membiarkan parténipun mekar. Piyambakipun kasil dados sekjen PKI, lan salajengipun dados ketua. Kanthi pimpinanipun, PKI dados parté kuminis kaping 3 ingkang paling ageng ing donya, sawisé Uni Soviet lan RRC. Piyambakipun mekaraken mawarni-warni program kanggé kelompok masarakat, kaya ta Pemuda Rakyat, Gerwani, Barisan Tani Indonésia (BTI), Lekra, lsp.

Tokoh Indonésia
Sajarah
Tokoh kuminis Indonésia
Lair 1923
Guru - wong sing nduwé pagawéyan ngajar utawa ndhidhik.

Agama 
 Bathara Guru, déwa ing pewayangan.
 Guru (agama dharma) - pamimpin spiritual

Seni 
 Guru lagu - tibaning swara vokal ing saben gatra. Ana ing basa Indonésia guru lagu diarani rima.
Yang Masih Dibawah Umur ya iku sinétron kang ditayangaké ing stasiun TV RCTI. Sinéetron iki diprodhuksi déning SinemArt. Paraga sinétron ya iku Nasya Marcella, Ray Prasetya, Intan Rahadya, lan liya-liyané.

Paraga utama

Pranala njaba 
 Situs resmi SinemArt

Sinetron Indonésia
Trilingga inggih punika wujud tetembungan lingganipun tiga utawi dipunambali morfem asalipun kaping kalih. Biasanipun ambalan trilingga punika kadadosan saking owahing swara. Wujud punika gadhah guna antawisipun nuduhaken intensitas teges kados déné wujud lingganipun. tuladhanipun:
 dag dig dug
 cas cis cus

Paramasastra
Miturut mitologi Hindhu, Jembawan (Sanskerta: जाम्बवान; Jāmbavāntha) utawa Jambawanta utawa Jamwanta, iku beruang kang dipitaya urip ing jaman Kertayuga nganti tekan jaman Dwaparayuga. Jembawan iku putrané Resi Pulastya saka patapan Grastina. Dhèwèké iku sing momong Subali utawa Guwarsi, putrané Resi Gotama. Nalika prastawa Cupu Manik Astagina, Jembawan mèlu nyempung menyang tlaga Sumala lan wujudé owah dadi wanara utawa kethèk.

Ing wiracarita Ramayana, Jembawan karo bala wanarané ngréwangi Rama nggolèki Sita. Nalika Jembawan ana ing pinggir pasisir kang misahaké Alengka karo dharatan India, Jembawan ngajak Anoman supaya gelem mabur menyang Alengka lan ketemu karo Sita. Sadurungé, Anoman kena kutukan yèn dhèwèké ora bakal nglalèkaké sakabèhing kaprigelané, nganti ana wong kang ngelingaké. Wong sing bisa ngelingaké Anoman yaiku Jembawan.

Nalika Subali karo Sugriwa rebutan Dèwi Tara lan Krajan Kiskendha, Jembawan bali menyang pertapan Grastina ngopeni Anoman kang ditinggal mati ibuné, Dewi Anjani. Sadurungé Anoman dimong déning Kapi Saraba. Sawisé Anoman gedhé, Anoman lan Jembawan ngabdi marang Sugriwa ing Guwa Kiskendha.

Nalika perang gedhée ing Alengka, Jembawan mèlu mudhun ing palagan, dadi salah siji senopati perang bala wanara. Amarga bektiné iku, Jembawan malih rupa dadi manungsa sing bagus rupané. Mula bisa ngéntukaké Dewi Trijatha, putriné Arya Wibisana. Putrané yaiku Dewi Jembawati kang sawisé diwasa dadi bojone Prabu Kresna, ratu ing Dwarawati.

Sawisé perang ing Alengka, Jembawan lan kulawargané urip ing patapan Gadamadana. Ing kana, Jembawan urip minangka brahmana. Jembawan séda lan disarèkaké ing patapan Gadamadana.

Deleng uga 
 Rama

Cathetan sikil 

Paraga Wayang
Mitologi Hindhu
Tokoh Ramayana
Garudha Sempati (Sanskerta: सम्पाति, Sampāti) iku anake Garudha Aruni (Brihawan) karo Dewi Brahmanisri, nunggal kadang karo Garudha Jatayu.

Amarga mitulungi Dewi Raghu(Sukasalya), wusana entek wulune, dibrodholi dening Prabu Dasamuka. Critane mangkene:

Prabu Dasamuka ratu ing Ngalengka mireng kabar yen Prabu Banaputra ratu Ayodhya darbe putra 1, sesilihe Dewi Raghu (Dewi Sukasalya). Pawarta mangkono iku njalari Dasamuka kelingan marang pangandikane Begawan Maruta yen ta Dewi Widawati (Dewi Sri) ing tembe bakal manjanma maneh ana ing marcapada kanthi asma: (1) Dewi Citrawati, dadi putrane putri Prabu Citradarma ratu ing Magada. (2) Dewi Raghu (Sukasalya), dadi putrane putri Prabu Banaputra ratu ing Ayodhya. (3) Dewi Sinta, dadi putrane putri Prabu Janaka ratu ing Mantili. (4) Dewi Wara Sembadra, dadi putrane putri Prabu Basudewa ratu ing Mandura.

Kanthi ngirid wadyabala sabregada, Dasamuka budhal menyang praja Ayodhya, nedya nyatakake bener-luputing pawarta. Bareng wis priksa Sang Prabu Banaputra kagungan putra putri kaya kang kasebut ing pawarta, Dasamuka nuli prapta ing praja Ayodhya, nglamar Dewi Raghu. Ananging, panglamare ora ditampa dening Prabu Banaputra, awit Dewi Raghu wis winengku garwa dening Begawan Rawatmeja. Senadyan panampiking panglamar nganggo wewaton kang maton, parandene Dasamuka meksa muring marang Prabu Banaputra. Ndadekake pasulayan bandayuda. Ora mung Prabu Banaputra kang disedani dening Dasamuka. Begawan Rawatmeja uga dipateni.

Bareng priksa ramane lan garwane seda, Dewi Raghu banjur lumayu menyang Padhepokan Grastina, nedya nyuwun pengayoman dening Begawan Dasarata.

Playune Dewi Raghu kapriksanan Dasamuka, gage ditututi. Nanging, nalika Dewi Raghu meh ketututan, Dasamuka semaput. Amarga disamber Garudha Sempati, mitrane Begawan Rawatmeja. Sawise eling, Dasamuka napak jumantara, ngoyak Garudha Sempati. Dadi pancakara rame. Wusana Garudha Sempati kalah, wulune dijabuti Dasamuka. Satemah Garudha Sempati brondhol lan ora bisa mabur.

Playune Dewi Raghu bisa tekan Padhepokan Grastina kanthi slamet. Ditampa becik dening Sang Begawan. Sang Dewi didhawuhi ndelik ana ing sajroning padhepokan.

Cathetan sikil 

Paraga Wayang
Sega megana yaiku salah sawijining panganan khas Pekalongan lan Batang, Jawa Tengah. Bahan mligi nggawé sega megana yaiku nangka kang isih enom dirajang cilik-cilik, klapa enom diparut kasar, kacang lanjaran diiris tipis, godhong salam, lan jeruk purut. Bahan bumbu kang dialusaké yaiku uyah, brambang, bawang putih, lombok abang, lan lombok rawit, godhong seré diiris tipis, tumbar, kemiri, trasi, gula jawa, kencur, laos dikeprèk.
Sega Megana luwih énak disajikaken karo gorengan utawa mendoan kang isih anget.

Panganan
Podgorica (Sirilik: Подгорица, biyèn uga ingaran Titograd lan Ribnica) iku kutha krajan de facto sisan dadi kutha gedhé dhéwé ing Montenegro. Sing ndunungi gunggung 136.473 jiwa (2003).

Pranala njaba 

 Podgorica official website
 Tourism Organisation of Podgorica 
 National Tourism Organization of Montenegro
 Visit-Montenegro.com 
 Photo-Montenegro.com
 Skyscrapercity Podgorica Construction Updates

Réferènsi

Pranala njaba 

Kutha ing Montenégro
Kutha krajan ing Éropah
Jingklik oglak-aglik utawi dhingklik oglak-aglik punika salah satunggaling dolanan tradhisional laré . Dolanan punika taksih wonten ing padhusunan. Paraganipun punika laré alit umur tigang ngantos gangsal taun. Anggènipun dolanan punika sukunipun dipuntumpangaken kaliyan setunggali-satunggalipun kanca, lajeng sukunipun dipunangkat satunggal. Sami mubeng-mubeng lajeng ungkur-ungkuran, sinambi nglagokaken tembang jingklik oglak-aglik.

Cathetan suku 

Dolanan
Artikel mawa basa krama
Trisirah (Sanskerta: त्रिसिर; Trishira) iku putrane Prabu Dasamuka (Rahwana), Raja Alengka. Jenenga ing basa Sanskerta tegesé "wong sing nduwé sirah cacahé telu". Trisirah nduwé sadulur sabapak, nanging béda ibu, yaiku Indrajit putrané Dewi Jogèd, Pratalamariyam utawa Bukbis putrané Dewi Urangrayung, Trikaya lan Trimuka putrané Dewi Wisandi, lan Yaksadewa.

Trisirah iku sekti madraguna. Dhèwèké pinter babagan perang lan dolanan sanjata gada lan lembing. Nalika numindaki triwikrama, sirahé malih rupa dari cacah telu.

Nalika Perang ing Karajan Alengka, Krajan iku diserang èwonan kethèk, bala wanara kang dipandhegani déning Sugriwa. Serangan iku kanggo nylametaké Dewi Sita saka Rahwana. Trisirah maju ing palagan kanggo mbéla nagarané. Pirang-pirang wanara bisa dipatèni Trisirah. Wibisana kang ngerti apesé Trisirah banjur ngongkon Lesmana supaya ngadhepi Trisirah. Lesmana kang diréwangi Rama pungkasané bisa matèni Trisirah. Trisirah mati amarga kena panah saktiné Lesmana.

Cathetan sikil 

Paraga Wayang
Ramayana
Géorgia (საქართველო Sakartvelo sajeroning basa Georgia; kaloka wiwit taun 1990 nganti 1995 minangka Républik Georgia) iku nagara trans bawana ing sisih wétan Sagara Ireng ing sisih kidul Kaukasus antara bawana Éropah lan bawana Asia. Tilas republik ing Uni Soviet iki wewatesan karo Ruslan ing sisih lor, Turki ing sisih kidul-kulon, Armenia ing sisih kidul sarta Azerbaijan ing sisih wétan. Jembar wewengkon Georgia 69.700 km², lanthi sing ndunungi 4,4 yuta jiwa (ora kalebu Abkhazia lan Ossetia Kidul), 84% saka gunggung sing ndunungi wujud ètmis Georgia.

Saarah 

Wewengkon modhèren Georgia wis dipanggoni déning Homo erectus wiwit jaman Paleolitik. Proto-Georgia suku sepisanan muncul sajeroning sajarah sing ditulis ing abad 12 SM. [16] nemu Arkéologi lan referensi ing sumber-sumber kuna sing ngungkapaké unsur-unsur formasi pulitik lan nagara wiwitan ditandhani anané metalurgi canggih lan tèhnik tukang emas ing abad kaping 7 SM

Pamérangan administratif 
Georgia dipérang dadi 53 provinsi, 11 kutha lan 2 republik otonomi:
 Républik Otonomi: Abkhazia, Ajaria
 Kota: Batumi, Chiatura, Gagra, Gori, Kutaisi, Poti, Rustavi, Sokhumi, Tbilisi, Tq'ibuli, Tsq'altubo, Tskhinvali
 Distrik: Abasha, Adigeni, Akhalgora, Akhaltsikhe, Akhmeta, Ambrolauri, Aspindza, Baghdati, Bolnisi, Borjomi, Chkhorotsq'u, Chokhatauri, Dedoplistsq'aro, Dmanisi, Dusheti, Gardabani, Gurjaani, Java, Kareli, Kaspi, Kharagauli, Khashuri, Khobi, Khoni, Lagodekhi, Lanchkhuti, Lentekhi, Marneuli, Martvili, Mestia, Mtskheta, Ninotsminda, Oni, Ozurgeti, Q'azbegi, Q'vareli, Sachkhere, Sagarejo, Samtredia, Senaki, Sighnaghi,Telavi, Terjola, Tetritsq'aro, Tianeti, Tsageri, Tsalenjikha, Tsalka, Vani, Zestaponi, Zugdidi

Géografi 
Kutha-kutha gedhé ing Georgia antarané:
 Tbilisi-1.066.100 jiwa (wewengkon kutha 1.270.800)
 Kutaisi-183.300
 Batumi-116.900

Simbul-simbul lawas 
right|thumb|150px|Bendera lama Georgia
right|thumb|100px|Lambang lawas Georgia
Gendéra lawas Georgia digunakaké wiwit 1991 nganti 25 Januari 2004. Lan dipigunakaké wiwit 1918 nganti 1921.

Basa 
Georgia Sirilik (93%)

Panggunaan Basa Ruslan 
7%.

Pranala njaba 

 Situs Kepresidenan
 Situs Kementerian Luar Negeri 
 Situs resmi pariwisata 
 Geotc.net
 Georgia di CIA World Factbook 
 Info di VisitGeorgia.ge 
 Kartuli.com
 Full information about (country) Georgia (english, german, russian, georgian)
Kopenhagen ( utawa ;  , ) iku kutha krajan Nagara Dhènemarken lan kutha kang paling akèh kang ndunungi Dhènemarken, kanthi kang ndunungi tlatah kutha 1,213,822 () lan kang ndunungi metropolitan 1,935,746 (). Kanthi rampungé kreteg Øresund Bridge ing taun 2000, Kopenhagen dadi punjering Øresund Region.

Réferènsi

Pranala njaba 

Copenhagenet.dk – Copenhagen Tourist Portal and Cultural Guide
GoingToCopenhagen.com – Insider Tips and Tourist Guides
kk.dk – Official municipal website
kk.dk International Service – Citizen service for foreign expats and students in Copenhagen.
VisitCopenhagen.dk – Official VisitCopenhagen tourism website
Copcap.com Copenhagen Capacity official investment agency of Copenhagen
Tataka ing carita Ramayana (Sanskerta: ततका ; Tatakā) utawa Taraka (Sanskerta: तरका; Tarakā) iku raseksa, anaké yaksa kang jenengé Suketu. Ibuné jenengé Marica. Dhèwèké dikutuk déning Resi Agastya dadi èlèk raine. Dhèwèké urip ing Dandaka ing India Kidul bareng karo anak-anaké. Sawisé gawé rusuh lan ganggu para resi, dhèwèké dipateni déning Rama lan Lesmana saka Ayodya kang lumaku tumuju Sidhasrama bareng Resi Wiswamitra.

Ramayana